મને નથી ખબર કે નોટબંધીને કારણે કેટલું કાળું નાણું પકડાયું, પરંતુ નકલી નોટોને બજારમાંથી બહાર કાઢવા માટેનો આ એક સાહસિક નિર્ણય છે. નોટબંધીનો નિર્ણય યોગ્ય છે કે અયોગ્ય, કે ગ્રામીણ વિસ્તારોમાં આની શું અસર થઇ છે તે કહેવું જરા વહેલું છે. પણ હા આ નિર્ણયની અમદાવાદ શહેર પર શું અસર થઇ છે તે હું ચોક્કસ કહી શકું છું. અમદાવાદ શહેરે કેશલેસ ઇકોનોમીને આવકારી છે અને તેને સ્વીકારવાની તૈયારી બતાવી છે. મારી લોકોને વિનંતી છે કે તેઓ ક્રેડિટ કે ડેબિટ કાર્ડના ઉપયોગ પર ભાર મૂકે. ઇન્ટરનેટ બેન્કિગ અને મોબાઇલ બેન્કિગનો ઉપયોગ કરો. સકારાત્મક વલણ અપનાવો અને કાળા નાણા વિરુદ્ધની લડાઇમાં સહયોગ આપો.